Visit Site
Recommended byColombia
ఈ సినిమాలో రణ్‌వీర్ సింగ్, వాణీ కపూర్ల మధ్య చోటుచేసుకునే రొమాన్స్, కెమిస్ట్రి బాగా ఆకట్టుకోనుంది అని బేఫికర్ పోస్టర్లలోని హాట్ ఫోజులు చూస్తుంటే అర్థమవుతోంది. రణ్‌వీర్ గత చిత్రాల్లో అతగాడు అనుష్కా శర్మ, దీపికా పదుకునే లాంటివారితో రొమాన్స్ ఎంత బాగా ఎంజాయ్ చేశాడో ఆడియెన్స్‌కి తెలుసు. అందుకే ఈ సినిమాలోనూ వాణి కపూర్‌తో జంటగా మంచి సరసమైన వినోదాన్ని అందిస్తాడని ఆడియెన్స్ ఆశిస్తున్నారు. మరోవైపు వాణీ కపూర్ సైతం ఏ కండిషన్లు లేకుండా సహకరించిందని టాక్.
లవ్ స్టోరీల ఎక్స్‌పర్ట్ అయిన ఆదిత్యా చోప్రా డైరెక్షన్
బాలీవుడ్‌లో ఆదిత్యా చోప్రా ఓ సినిమాని డైరెక్ట్ చేస్తున్నాడు అంటే అది దీపావళి పండగో లేక క్రిస్టమస్ పండగలాంటిదో అని అనుకోవాల్సిందే. పండగల్ని టార్గెట్ చేసుకుని పండగలాంటి లవ్ స్టోరీల్ని అందించడంలో సిద్ధహస్తుడు ఆది. బేఫికర్ ఈ డిసెంబర్ 9న రిలీజ్ కానుండటంతో ఈసారి క్రిస్టమస్ ఇంకాస్త ముందే వస్తుందనుకోవచ్చు. ప్రేమకథలు చెప్పడంలో ఆది మంచి నిపుణుడు మాత్రమే కాదు... ఆ కథని అంతకన్నా అందంగా తెరకెక్కించడంలో ఆది స్టైలే వేరు. అందుకే బేఫికర్ సినిమాని తానే డైరెక్ట్ చేయబోతున్నాను అని ఆది ప్రకటించినప్పుడే అతడి గురించి తెలిసిన అభిమానుల్లో ఓ రకమైన ఉత్కంఠ ఏర్పడింది. ఆది రెగ్యులర్ హీరో అయిన షారుఖ్‌నే ఈ సినిమాలోకి తీసుకుంటుండవచ్చని భావించారంతా. కానీ అందరి అంచనాలని తారుమారుచేస్తూ రణ్‌వీర్ సింగ్‌ని తీసుకున్నాడు ఆది.
23 ఘాటైన ముద్దులున్న రొమాంటిక్ లవ్ స్టోరీ
అప్పుడెప్పుడో ఓ దశాబ్ధం కింద మల్లికా శరావత్ ఫీమేల్ లీడ్ రోల్లో వచ్చిన క్వాహీష్ సినిమాలో 17 ముద్దు సీన్లున్నాయి. 17 ముద్దులున్నందుకే ఇప్పటికీ క్వాహిష్‌ని ఎవ్వరూ మరిచిపోలేకపోతున్నారు. అటువంటిది 'బేఫికర్'లో ఏకంగా మొత్తం 23 కిస్సు సీన్లున్నాయంటే రొమాన్స్ కోరుకునే ఆడియెన్స్‌కి అంతకన్నా ఇంకా ఎక్కువేం కావాలి. అందులోనూ రణ్‌వీర్ తన తొలి చిత్రమైన 'బ్యాండ్ బాజా బరాత్' నుంచి ఇటీవలే వచ్చిన 'దిల్ దడక్‌నేదో' చిత్రం వరకు ప్రతీ సినిమాలోనూ హీరోయిన్లని ముద్దాడకుండా ఊరుకోలేదు. అందుకే అనుష్క, దీపికా పదుకునేలతో రొమాన్స్, లిప్ లాక్ సన్నివేశాలకన్నా వాణి కపూర్‌తో లిప్ లాక్ ఎలా వుంటుందో చూడాలని ఉవ్విళ్లూరుతున్న వాళ్లూ లేకపోలేదు.
నగ్నంగా కనిపించనున్న రణ్‌వీర్ సింగ్
'బేఫికర్'లోని ఓ సన్నివేశంలో రణ్‌వీర్ సింగ్ న్యూడ్‌గా కనిపించాల్సి వుంటుంది అనే వార్త బయటికొచ్చినప్పటి నుంచే ఈ సినిమా బాలీవుడ్ సర్కిల్స్‌లో టాక్ ఆఫ్ ది టౌన్ అయింది. చాక్లెట్ బాయ్‌గా కనిపించనున్న రణ్‌వీర్ న్యూడ్‌గా నటిస్తున్నాడు అనే వార్త కూడా ఈ సినిమా ఫ్రీ పబ్లిసిటీకి మరో కారణమైంది. విచిత్రం ఏంటంటే, రణ్‌వీర్ ఆ సీన్‌లో ఎలా వుంటాడో చూడాలనుకునే ఫీమేల్ ఫ్యాన్స్ కూడా ఉన్నారట అతడికి.
ఖరీదైన లొకేషన్లు, ప్యారిస్ అందాలు..
యశ్ రాజ్ బ్యానర్ నుంచి వచ్చే సినిమాలు అందమైన లొకేషన్లకి పెట్టింది పేరు. ప్రపంచంలోని బెస్ట్ లొకేషన్లని ఎంచుకుని సినిమాలు నిర్మించడం ఈ బ్యానర్‌కున్న మరో స్పెషాలిటీ. 1970 లలోని అందమైన ప్రేమకథా చిత్రాల నుంచి యశ్ చోప్రా చివరి చిత్రమైన 'జబ్ తక్ హై జాన్' వరకు యశ్ రాజ్ ఫిలింస్ పాటించింది కూడా ఈ పాలసీనే. తన తండ్రి తర్వాత ఆయనిచ్చిన వారసత్వాన్ని అలాగే కంటిన్యూ చేస్తున్నాడు ఆది. సిటీ ఆఫ్ లవ్‌గా పేరున్న ప్యారిస్‌లోనే బేఫికర్ చిత్రం ఎక్కువ భాగం తెరకెక్కింది. ప్యారిస్ అందాలు చూడాలంటే 'బేఫికర్'కి ఏ ఫికర్ లేకుండా వెళ్లొచ్చనేది ఆడియెన్స్ ఆశ. అదండీ సంగతి.